यूडीए में नामांतरण नहीं हो रहे हितग्राही तीन माह से परेशान
यूडीए में मकान,प्लाट के नामांतरण नहीं हो पा रहे हैं। हितग्राही संपत्ति शाखा में योजना से संबंधित बाबू के पास जाता है तो वह संपदा अधिकारी के पास भेज देता है। हितग्राही टेबल-टू-टेबल चक्कर लगाने को मजबूर है। जटिल प्रक्रिया की वजह से पिछले तीन माह से हितग्राहियों को इस तरह की परेशानी का सामना करना पड़ रहा है।
ताजा मामला शिप्रा विहार की ईडब्ल्यूएस योजना का है। हितग्राही भोजेंद्र कुलश्रेष्ठ निवासी बसंत विहार के नाम से शिप्रा विहार में प्लाट है। प्लाट का नामांतरण पुत्र चंद्रमोहन कुलश्रेष्ठ के नाम से होना है। चंद्रमोहन ने नामांतरण के लिए आवेदन किया। यूडीए ने शुल्क जमा करवाया। इस संबंध में जाहिर सूचना का प्रकाश भी हो चुका है। कोई आपत्ति भी नहीं आई है। बावजूद इसके नामांतरण में देरी हो रही है। चंद्रमोहन का ऑपरेशन होना है। वह उक्त प्लाट को बेचकर अपना ऑपरेशन करवाना चाहता है। नामांतरण नहीं होने से वह अपना प्लाट नहीं बेच पा रहा है और ऑपरेशन नहीं करवा पा रहा है। यह पहला मामला नहीं है जब हितग्राहियों को नामांतरण करवाने में इस तरह की परेशानी का सामना करना पड़ रहा है। जटिल प्रक्रिया से समय पर हितग्राहियों के नामांतरण नहीं हो पा रहे हैं।
यह है परेशानी : यूडीए अधिकारियों ने नामांतरण प्रक्रिया सरल करने की बजाए कठिन व लंबी कर दी। उन्होंने अपना काम तो कर लिया लेकिन हितग्राहियों की परेशानी नहीं समझी। इससे हितग्राही की समय पर संपत्ति का नामांतरण नहीं हो पा रहा है।
संपत्ति शाखा के बाबू के पास जाता हूं तो संपदा अधिकारी के पास भेज देता है। यहां-वहां चक्कर लगाते हुए परेशानी हो रही है। तीन माह से नामांतरण अटका है। कोई सुनने वाला नहीं है। चंद्रमोहन कुलश्रेष्ठ, हितग्राही
हितग्राहियों की परेशानी को देखते हुए सरलीकरण किया जाएगा। यदि किसी हितग्राही को परेशानी है तो वह कार्यालय में मुझसे संपर्क कर सकता है। शिवेंद्र सिंह, सीईओ यूडीए
hin_Deva hin_Deva hin_Deva hin_Deva hin_Deva hin_Deva